

Tervetuloa KESÄN CITYRIPARILLE!

Pian toivottavasti pääsemme nauttimaan rippikoulussa olosta.

**Tapaamme vielä toukokuussa ennen päiväleiriä**. Tapaaminen sovitaan erikseen ohjaajan kanssaMikaelinkirkolle. Tapaamisessa ovat mukana sinä rippikoululainen, sinun holhoojasi ja yksi rippikoulun ohjaajista. Käymme silloin läpi rippikouluun liittyviä kysymyksiä. Ota tapaamiseen mukaasi liitteenä oleva turvallisuuskyselykaavake (Osallistujatiedot ja turvallisuuskysely huoltajille ja leiriläiselle) täytettynä.

|  |  |  |
| --- | --- | --- |
| MILLOIN | MITÄ | MISSÄ |
| la 10.4. klo 16-17 | rippikoulun aloitus | Teams |
| toukokuussa | vanhempainvartit | live tai teams |
| 8.-16.6. | intensiivijakso | Mikaelinkirkko |
| pe 17.9. klo 16-18 | konfirmaatioharjoitus ja valokuvaus | Mikaelinkirkko |
| la 18.9. klo 11 | konfirmaatio | Mikaelinkirkko |

Varsinainen rippikoulujakso alkaa siis

**Mikaelinkirkolla** (Emännänpolku 1, 00940 Helsinki)

**tiistaina 8.6. klo 10**

Rippikoulun kellonaika on **päivittäin klo 10 -n. klo 17**.

Rippikoulu päättyy keskiviikkona **16.6.**

**HUOM! Lauantai 12.6.** on kokonaan vapaapäivä ja **sunnuntaina 13.6.** kokoonnumme yhdessä messuun.

Edellä mainittujen tapaamisten lisäksi saat **Riparipassin**, johon keräät leimoja tutustumalla ja osallistumalla seurakunnan toimintaan. Leimoja voit kerätä omaan tahtiisi. Kortin täyteen kerääminen on osa rippikouluasi. Kortin tulee olla täytettynä syyskuun alkuun mennessä. Riparipassin käynteihin kuuluu kaksi jumalanpalvelusta ja kolme nuorten tapahtumaa.

Rippikoulun suorittaminen edellyttää läsnäoloa kaikissa tapaamisissa. Varaa ajat kalenteriisi ja jos et esimerkiksi sairauden takia pääse osallistumaan johonkin tapaamiseen, niin ilmoita siitä ohjaajille ajoissa. Poissaolot tulee korvata.

Rippikoulusi ruokamaksu on 20 euroa. Lasku tulee intensiivijakson jälkeen maksettavaksi samaan sähköiseen asiointipalveluun, josta rippikouluilmoittautuminen on tehty. Maksaja saa sähköpostiinsa ilmoituksen, kun lasku on maksettavissa. Jos talous on tiukoilla, seurakunta voi myöntää avustusta rippikoulumaksussa. Ottakaa siinä tapauksessa yhteyttä seurakunnan diakoniatyöhön. Laskuun liittyvissä kysymyksissä tai ongelmissa olkaa tarvittaessa yhteydessä seurakuntien talouspalveluun **verkkolaskut.hsrky@evl.fi** tai puh. **050 4477 667**.

Jos et syystä tai toisesta pääsekään osallistumaan rippikouluun, ilmoita siitä mahdollisimman pian.

Konfirmaatiossa kutsumme kummeja siunaamaan rippikoululaisia. Toivomme sinun

sopivan yhden kummisi kanssa siunaamisesta. Mikäli kummit eivät ole käytettävissä, voi

siunaamassa olla joku muu sinulle tärkeä aikuinen.

Tämän kirjeen mukana saat myös erillisen kummikirjeen - toimita se eteenpäin kummillesi.

Seurakunnalta saat lahjaksi oman Raamatun ja työskentelyvihon. Näin korona-aikana erityisesti jokaisella tulee olla omat henkilökohtaiset kynät ja kumit. Muut rippikouluun liittyvät asiat selviävät tapaamisten yhteydessä. Nähdään pian!



Lähtiessäsi rippikouluun olet sitoutunut rippikoulun sääntöihin. Muistathan, että rippikoulussa ollessa **ei käytetä** päihteitä, tupakkaa eikä energiajuomia. Säännöt löytyvät kirjeen liitteenä. Koronapandemiaan liittyviä ohjeita ja määräyksiä päivitetään jatkuvasti ja niistä tiedotetaan tilanteen mukaan.

Sinut on **vakuutettu** tapaturmien varalta rippikoulun ajaksi.

**Tapaamisiin, ripariterveisin**

Juha ”Kassu” Kasari Sini ”Sini” Ikävalko Eva-Lisa ”Eve” Lindström

johtava nuorisotyönohjaaja pastori pastori

p. 050-3780316 p. 050-38811859 p. 050-5593657

juha.kasari@evl.fi sini.ikavalko@evl.fi eva-lisa.lindstrom@evl.fi